BVG แต่งตั้ง “อันเดอร์ไรท์” ขายไอพีโอ 157.50 ล้านหุ้น
BVG แต่งตั้ง “อันเดอร์ไรท์” เสนอขายไอพีโอ 157.50 ล้านหุ้น เปิดจอง 8-10 ก.พ.66 พร้อมเคาะราคาขายที่ 3.85 บ.
BVG แต่งตั้ง “อันเดอร์ไรท์” เสนอขายไอพีโอ 157.50 ล้านหุ้น เปิดจอง 8-10 ก.พ.66 พร้อมเคาะราคาขายที่ 3.85 บ.
8 ก.พ. 2566

นายโอฬาร วงศ์สุรพิเชษฐ์ (ที่ 3 จากซ้าย) ประธานกรรมการบริหาร นางนวรัตน์ วงศ์ฐิติรัตน์ (ที่ 4 จากซ้าย) ประธานเจ้าหน้าที่บริหาร บริษัท บลูเวนเจอร์ กรุ๊ป จำกัด (มหาชน) หรือ BVG หนึ่งในผู้นำการให้บริการแพลตฟอร์มและแอปพลิเคชันที่เกี่ยวเนื่องในธุรกิจประกันภัยรถยนต์และประกันสุขภาพ  ร่วมกับ นางสาวพัชพร สรรคบุรานุรักษ์ (ที่ 2 จากซ้าย) กรรมการผู้จัดการ ฝ่ายวาณิชธนกิจ บริษัทหลักทรัพย์ เคจีไอ (ประเทศไทย) จำกัด (มหาชน) ที่ปรึกษาทางการเงิน ร่วมลงนามในสัญญาแต่งตั้งให้ บริษัทหลักทรัพย์ เคจีไอ (ประเทศไทย) จำกัด (มหาชน) เป็นผู้จัดการการจัดจำหน่ายและรับประกันการจำหน่าย
พร้อมแต่งตั้งบริษัทหลักทรัพย์ กรุงศรี จำกัด (มหาชน) บริษัทหลักทรัพย์ ทรีนีตี้ จำกัด และบริษัทหลักทรัพย์ ฟินันเซีย ไซรัส จำกัด (มหาชน) เป็นผู้จัดจำหน่ายและรับประกันการจำหน่าย  เพื่อเสนอขายหุ้นสามัญเพิ่มทุนต่อประชาชนเป็นครั้งแรก (IPO) จำนวนไม่เกิน 90 ล้านหุ้น และหุ้นสามัญเดิมที่เสนอขายโดย บริษัท ไทยรับประกันภัยต่อ จำกัด (มหาชน) หรือ THRE จำนวนไม่เกิน 67.50 ล้านหุ้น รวมทั้งสิ้นไม่เกิน 157.50 ล้านหุ้น ที่ราคาเสนอขายหุ้นละ 3.85 บาท โดยเปิดให้นักลงทุนจองซื้อได้ในระหว่างวันที่ 8-10 กุมภาพันธ์ 2566 และคาดว่าจะนำหุ้นเข้าซื้อขายในตลาดหลักทรัพย์ เอ็ม เอ ไอ ในเดือนกุมภาพันธ์ 2566 นี้